Szigligeti Színház (Szolnok)

A Szigligeti Színház színház és színtársulat Szolnokon. A város állandó kőszínházát 1912-ben adták át, míg önálló társulattal 1954 óta rendelkezik. Története Előzmények Szolnokon 1822 telén volt az első színielőadás, Szilágyi Pál társulata tartotta. 1860-ig egy pajta adott otthont az erre járó vándortársulatoknak. 1879 októberében Sípos Orbán akkori alispán kezdeményezésére megalakult a Szolnoki Színügy-Gyámolító Egylet, más néven színügyi bizottság. A bizottság feladata volt ettől az évtől kezdve, hogy a feltételeket megteremtse a színjátszáshoz, helyet, szállást biztosítson. Az előadásokat akkor már a Scheftsik-kertben épült faszínházban tartották, amit táncteremnek is használtak. A faszínházat hamarosan felváltotta egy „kőszínház”, amit 1894. április 25-én avattak fel. Később csendőrlaktanya lett az épületből. 1912 áprilisáig nem volt állandó helye a színháznak. A döntés egy állandó épületről, már megvolt és végre hozzá kezdtek az építéshez. Az épületet Spiegel Frigyes és Englerth Károly budapesti műépítészek tervezték, Bede Antal szolnoki építész vezetésével építették föl. A „kőszínház” – a Szolnoki Városi Színház – felavatása 1912. április 20-án történt. Az 1920-as években a nyolcszáz személyes színház már felújításra szorult. A román csapatok ágyúitól megsérült az épület, a felújításra 1926-27 közt került sor. Egy figyelemre méltó változás történt, a fűtést a Tisza-szálló 54 °C-os termálvízével oldották meg. 1944-ben Szolnokot szőnyegbombázás érte, ami a színház épületét sem kímélte, még 1946-ban sem volt teteje. Az 1912-ben elkészült épület a hanyag kivitelezés és rossz minőségű anyagok miatt többször fel kellett újítani. 1960-ra már olyan állapotban volt, hogy rekonstrukció vált szükségessé. Az átépítést 1963-ban fejezték be. Ennek ellenére 1989-ben az épületet életveszélyessé nyilvánították. Napjainkban A jelenlegi teljesen felújított, átalakított, mind belsőleg, mind külsőleg teljesen átépített épület építésztervezője Siklós Mária, a belsőépítésze Schinagl Gábor volt. Az új színházat 1990. április 11-én avatták fel. 2018 szeptemberében ismét döntés született az épület felújításáról, melyre a kormányhatározat két ütemben mintegy 4 milliárd forintos összeget irányoz elő. A felújítás tervezett befejezése 2020-ban volt esedékes. A Szigligeti Színház színi-körzeti beosztással, befogadó színházként működött egészen 1954-ig, az önálló társulat megalakulásáig, 1949-ig a kecskeméti, majd 1952–54 közt a békéscsabai társulattal közösen. A színház Szigligeti Ede nevét 1954-ben vette fel, mikor önállósult. Első igazgatója Keres Emil volt. 1959–1971 közt Berényi Gábor vezette. 1972-től Székely Gábor igazgatta a társulatot: ekkor vált a hazai színjátszás jelentős helyévé. Színvonalas bemutatók, sok ismert színész játszott itt az elmúlt időszakban. Itt volt többek közt Örkény István Macskajáték című drámájának ősbemutatója. 1978-ban ismét igazgatóváltásra került sor: a színházat Kerényi Imre vezette két évig. 1980-tól Lengyel Boldizsár került az igazgatói székbe. Őt követte 1985-ben Schwajda György, 1992-ben Spiró György, 2007-ig Szikora János, 2007-től pedig Balázs Péter. 2021-től Barabás Botond vezeti a színházat. A Színházi adattárban regisztrált bemutatók száma: 908. Ugyanitt ötszázhatvannyolc fénykép is látható. A színház igazgatói Társulat (2025/2026) Vezetés Igazgatóː Barabás Botond Színészek Örökös tagok Császár Gyöngyi Czakó Jenő Gombos Judit Sebestyén Éva Bemutatók A társulat tagjai voltak Jegyzetek Kapcsolódó szócikkek A Szigligeti Színház bemutatóinak listája További információk A színház honlapja Jász-Nagykun-Szolnok Megyei Képeslaptár A színház 1:50 arányú makettje Archiválva 2015. június 22-i dátummal a Wayback Machine-ben Kósa Károly: A szolnoki Szigligeti Színház bibliográfiája és adattára Színházi adattár: A Szigligeti Színház adatai, anyagai az adattárban. szinhaztortenet.hu. Országos Színháztörténeti Múzeum és Intézet (Hozzáférés: 2022. november 6.) (adatbázis) Népszínház a Tisza partján, 2007–2021. A Szolnoki Szigligeti Színház Balázs Péter igazgatása alatt; szerk., bevezető Szabó Csilla; Szolnoki Szigligeti Színház, Szolnok, 2021